
A toborzás és kiválasztás folyamatainak vizsgálata a 2012-2022 között oklevelet szerzett mérnökök körében

A OTDK dolgozatom témája a toborzás és kiválasztás folyamatainak vizsgálata a diplomával rendelkező mérnökök körében. Azért választottam ezt a témakört, mert tanulmányaim során egyértelművé vált számomra, hogy a szervezetek eredményes gazdálkodásának kritikus feltétele a hatékony humán erőforrás menedzsment. Ugyanakkor a munkavégzés során azt tapasztalom, hogy a HR szakembereknek többet kellene tudnia arról, hogy a munkavállalói oldal hogyan is éli meg ezeket a folyamatokat. Azért döntöttem úgy, hogy a mérnökök tapasztalatait, elvárásait szeretném vizsgálni, mert rendkívül keresett, magas hozzáadott értéket képviselő szakemberekről van szó, akiknek minél hatékonyabb kiválasztása, fontos feltétele a cégek és a teljes nemzetgazdaság hatékony működésének. Ezenfelül a dolgozatomban részletesen bemutatom a toborzás és kiválasztás elméleti hátterét, folyamatait és a módszereit. Külön hangsúlyt fektetve az e-toborzás vizsgálatára. A dolgozatomban azt vizsgálom, hogy az álláskeresőket mennyire befolyásolja az álláshirdetés minősége és az interjúztató személye, illetve melyek azok a tényezők, amik elriaszthatják a jelentkezőket az adott álláslehetőségtől. Ezért a kérdőívemet is e kérdések mentén építettem fel. A szakirodalmi áttekintés és a kérdőívek részletes elemzése után, gyakorlatban is kiválóan alkalmazható javaslatokat fogalmazok meg a toborzással és kiválasztással foglalkozó HR szakemberek és az önálló HR részleggel nem rendelkező vezetők számára, akik maguk végzik a toborzás és kiválasztás folyamatait.



